ถ้าเรากินยาคุมฉุกเฉินเม็ดที่2 ประมาณ1ชั่วโมงก่อนจะครบ12ชั่วโมง จะท้องไหมคะ
สวัสดีค่ะ หากเป็นยาคุมฉุกเฉินชนิดที่มี 2 เม็ดใน 1 แผง อาจเลือกทานพร้อมกันทีเดียว 2 เม็ด หรือทานเม็ดแรกแล้วภายในไม่เกิน12 ชัวโมงต่อมา ก็ให้ทานเม็ดที่ 2 ดัังนั้น การทานเม็ดที่ 2 ก่อนครบ 12 ชั่วโมง จึงสามารถที่จะทำได้ และไม่ได้ส่งผลทำให้ประสิทธิภาพในการป้องกันการตั้งครรภ์ลดลงแต่อย่างใดค่ะประสิทธิภาพในการป้องกันการตั้งครรภ์ของยาคุมฉุกเฉิน จะขึ้นอยู่กับความรวดเร็วในการทานหลังจากมีเพศสัมพันธ์ หากทานเม็ดแรกภายใน 12 ชั่วโมงหลังการมีเพศสัมพันธ์ จะมีประสิทธิภาพในการป้องกันการตั้งครรภ์ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันได้ประมาณ 75% หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%ทั้งนี้ การทาน 2 เม็ดพร้อมกัน หรือในเวลาที่ต่างกันน้อยกว่า 12 ชั่วโมง อาจเพียงทำให้เกิดผลข้างเคียงได้มากกว่า แต่ก็อาจไม่เกิดผลข้างเคียงอะไรก็ได้ค่ะ